|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴՅՈՒՆԱՀԱՆՈՂ ՃՅՈՒՂԵՐԻ ԹԱՓԱՆՑԻԿՈՒԹՅԱՆ ՆԱԽԱՁԵՌՆՈՒԹՅԱՆ ՆԵՐԴՐՄԱՆ ԱՇԽԱՏԱՆՔՆԵՐԻ ԵՌԱՄՍՅԱԿԱՅԻՆ ՀԱՇՎԵՏՎՈՒԹՅՈՒՆ, ՀՈՒԼԻՍ-ՍԵՊՏԵՄԲԵՐ, 2018 ԹՎԱԿԱՆ** |
|  |
|  |
| ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐՉԱՊԵՏԻ ԱՇԽԱՏԱԿԱԶՄ |
|  |



**ՆԱԽԱԲԱՆ**

2018 թվականի երրորդ եռամսյակում Հայաստանի Հանրապետությունում Արդյունահանող ճյուղերի թափանցիկության նախաձեռնության (ԱՃԹՆ) գործունեությունն ուղղված է եղել 2018թ. ԱՃԹՆ-ի զեկույցի կազմման նպատակով անկախ ադմինիստրատորի՝ «Էրնսթ ընդ Յանգ» աուդիտորական ընկերության ընտրության, Հայաստանի ԱՃԹՆ-ի առաջին զեկույցի կազմման, ԱՃԹՆ-ի զեկույցի համար հանքարդյունահանող կազմակերպությունների և պետական մարմինների կողմից հրապարակային հաշվետվությունների ներկայացման էլեկտոնային համակարգի մշակման, դրա փորձարկման և գործարկման աշխատանքներն իրականացնելուն: Հրապարակային հաշվետվություններ ներկայացնողների համար անցկացվել է հանդիպում-դասընթաց, որի ժամանակ ներկայացվել են հրապարակային հաշվետվությունների ներկայացման կարգերը և էլեկտրոնային համակարգից օգտվելու ուղեցույցը:

ՀՀ վարչապետի 2018թ. հուլիսի 16-ի N 960-Ա որոշմամբ հաստատվել է Հայաստանի ԱՃԹՆ-ի բազմաշահառու խմբի կազմը: ՀՀ ԱՃԹՆ ԲՇԽ-ի նախագահ է նշանակվել առաջին փոխվարչապետ Արարատ Միրզոյանը:

Հայաստանի ԱՃԹՆ-ի բազմաշահառու խումբը անցկացրել է 1 նիստ, որի ժամանակ ներկայացվել են ԲՇԽ-ի նոր անդամները և այլընտրանքային անդամները, կայացվել են Հայաստանում ԱՃԹՆ-ի ներդրման գործընթացի վերաբերյալ մի շարք որոշումներ:

Հաշվետու ժամանակահատվածում իրական սեփականատերերի բացահայտման միջգերատեսչական աշխատանքային խումբն իրականացրել է Հայաստանի մետաղական հանքարդյունաբերության ոլորտում գործունեություն ծավալող ընկերությունների իրական սեփականատերերի բացահայտման իրավական հարցերը կարգավորող օրենքների նախագծերի փաթեթի մշակման աշխատանքները:

Հաշվետու ժամանակահատվածում իրականացվել են ՀՀ ԱՃԹՆ-ի աշխատանքային ծրագրով հաստատված մի շարք միջոցառումներ, մասնավորապես, հանրային իրազեկման, Հայաստանի ԱՃԹՆ-ի պաշտոնական կայքի բովանդակության մշակման, 2017թ. ԱՃԹՆ-ի տարեկան հաշվետվության անգլերեն թարգմանության ու այն ԱՃԹՆ-ի միջազգային քարտուղարությանը ներկայացնելու, միջազգային գործընկեր կազմակերպությունների հետ համագործակցության աշխատանքներ:

*Համաձայն Հայաստանի Հանրապետության 2017-2018թթ. ԱՃԹՆ-ի աշխատանքային ծրագրի՝ ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների վերաբերյալ պետք է ներկայացվեն եռամսյակային հաշվետվություններ, որոնք հաստատվում են ՀՀ ԱՃԹՆ ԲՇԽ-ի կողմից:*

**ԻՐԱԿԱՆԱՑՎԱԾ ԱՇԽԱՏԱՆՔՆԵՐԸ՝ ԸՍՏ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՃԹՆ-Ի 2018Թ. ՎԵՐԱՆԱՅՎԱԾ ԱՇԽԱՏԱՆՔԱՅԻՆ ԾՐԱԳՐԻ**

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Մատչելի և ժամանակին տեղեկատվության ապահովում** | | | |
| **ՄԻՋՈՑԱՌՈՒՄ N 2. ՀՀ ԱՃԹՆ-ի կայքի ստեղծում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝*  ՀՀ ԱՃԹՆ-ի կայք,  տվյալների բազաներ,  տվյալների բազաների  վերլուծության գործիքներ՝  տեղեկատվությունը  մատչելի տեսքով և  առցանց ներկայացնելու,  հարցումներ կատարելու,  տվյալներն ազատ  տեսնելու համար, առցանց  հաշվետվությունների  ներկայացման պորտալի  ձևավորում  *Վերջնաժամկետը՝* 2018թ. հունիս | ընթացիկ | ՀՀ վարչապետի  աշխատակազմ/  ԱՃԹՆ-ի  քարտուղարություն,  «Հելիքս կոնսալտինգ» ՍՊԸ | Հաշվետու ժամանակահատ­վածում շարունակվել են ստեղծված գործիքները կատարելագոր­ծելու և թերությունների շտկման աշխատանքները |
| **ՄԻՋՈՑԱՌՈՒՄ N 3. Կայքի ընթացիկ սպասարկում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Կայքի ընթացիկ սպասարկում, թերությունների շտկում* | ընթացիկ | ՀՀ վարչապետի  աշխատակազմ/  ԱՃԹՆ-ի  քարտուղարություն,  «Հելիքս կոնսալտինգ» ՍՊԸ |  |
| **ՄԻՋՈՑԱՌՈՒՄ N 4. ԱՃԹՆ-ի կայքի համալրում համապատասխան տեղեկատվությամբ (հաշվետվությունների, տեսագրությունների, արձանագրությունների հրապարակում կայքում)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* կայքում հրապարակված հաշվետվություններ, տեսագրություններ, արձանագրություններ *Վերջնաժամկետը՝* ընթացիկ | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 5. Հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* տեղեկատվական թերթիկներ, ինֆոգրամներ, ԱՃԹՆ-ի հաշվետվություն, ԲՇԽ-ի տարեկան հաշվետվություն, տեղեկատվական տեսահոլովակներ *Վերջնաժամկետը՝* ընթացիկ | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 6. Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում սոցիալական ցանցերի միջոցով (YouTube, Twitter, Facebook և այլ**  **ցանցեր)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* սոցիալական ցանցերում հանքարդյունաբերության և ԱՃԹՆ-ի վերաբերյալ հրապարակված տեղեկատվություն *Վերջնաժամկետը՝* ընթացիկ | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 8. Հաղորդակցության ռազմավարության հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հաղորդակցության ռազմավարություն *Վերջնաժամկետը՝*  2018թ. մայիս | իրականացվել է | ԲՇԽ |  |
| **ՄԻՋՈՑԱՌՈՒՄ N 9. Իրազեկության բարձրացման միջոցառումների իրականացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* կլոր սեղաններ, հանդիպումներ, այդ թվում՝ ազդակիր համայնքների ներկայացուցիչների հետ, հանդիպումներ կրթական հաստատությունների հետ  *Վերջնաժամկետը՝* ընթացիկ | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ քարտուղարություն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 2. ՀՀ ԱՃԹՆ-ի կայքի ստեղծում*  «Հելիքս կոնսալտինգ» ՍՊԸ-ի հետ շարունակվել են հրապարակային հաշվետվությունները էլեկտրոնային եղանակով ներկայացնելու համակարգի գործարկման, դրա թեսթավորման, օգտվողների կողմից հաշվետվությունները ներկայացնելու գործընթացում ի հայտ եկած խնդիրների շտկման աշխատանքերը: Հաշվետու ժամանակահատվածում «Հելիքս կոնսալտինգ» ՍՊԸ-ի պատասխանատուները, անկախ ադմինիստրատորը և Հայաստանի ԱՃԹՆ-ի քարտուղարությունը ամենօրյա կտրվածքով հաշվետվություն ներկայացնող հանքարդյունահանող կազմակերպությունների և պետական մարմինների ներկայացուցիչներին տրամադրել են խորհրդատվություն համակարգում գրանցվելու, հրապարակային հաշվետվությունները լրացնելու, ստորագրելու և ներկայացնելու վերաբերյալ:  Հաշվետու ժամանակահատվածում «Հելիքս կոնսալտինգ» ՍՊԸ-ն, անկախ ադմինիստրատորը և Հայաստանի ԱՃԹՆ-ի քարտուղարությունը անցկացրել են 3 հանդիպում ԱՃԹՆ-ի կայքում տվյալների բազաների ներկայացման ֆորմատների, ինչպես նաև հրապարակային հաշվետվությունների միջոցով ներկայացված տվյալները տարբեր ֆիլտրներ գործածելու հնարավորությամբ հանրությանը հասանելի դարձնելու համար գործիքների կառուցվածքը հաստատելու նպատակով:  *Միջոցառում 4. ԱՃԹՆ-ի կայքի համալրում համապատասխան տեղեկատվությամբ (հաշվետվությունների, տեսագրությունների, արձանագրությունների հրապարակում կայքում)*  Սկսվել են Հայաստանի Հանրապետության ԱՃԹՆ-ի կայքի բովանդակության զարգացման աշխատանքները, տեղադրվել է ԱՃԹՆ-ի ներդրման աշխատանքների մասին տեղեկատվությունը, որը մինչ այդ հասանելի էր ՀՀ կառավարության պաշտոնական կայքի ԱՃԹՆ-ի ենթաէջում: Կայքում լրացվել է առանձին բաժինների վերաբերյալ տեղեկատվություն, տեղադրվել են ԱՃԹՆ-ի աշխատանքային ծրագիրը, եռամսյակային և 2017 թվականի հաշվետվությունները, ԲՇԽ-ի բոլոր նիստերի արձանագրությունները, իրավական ակտերը և համապատասխան այլ փաստաթղթեր, որոնք մշակվել են նախաձեռնությանն անդամակցելու ընթացքում: Կայքում տեղեկատվությունը ներկայացված է հայերեն և անգլերեն լեզուներով:  *Միջոցառում 5. Հանքարդյունաբերության ոլորտի վերաբերյալ տեղեկատվության մատչելի լեզվով հրապարակում և տպագրում, սոցիալական գովազդի պատրաստում*  Մշակվել է 2018 թվականի 2-րդ եռամսյակի ԱՃԹՆ-ի ներդրման հաշվետվությունը: Կայքում[[1]](#footnote-1) հրապարակվել են հուլիսի 31-ին կայացած ԱՃԹՆ ԲՇԽ-ի նիստում հաստատված՝ ԱՃԹՆ-ի ներդրման 2018 թվականի 1-ին և 2-րդ եռամսյակների հաշվետվությունները: Հաշվետու եռամսյակում Հայաստանի ԱՃԹՆ-ի 2017 թվականի տարեկան հաշվետվության անգլերեն թարգմանությունը ևս հրապարակվել է կայքում[[2]](#footnote-2):  *Միջոցառում 6. Հանքարդյունաբերության ոլորտի և ԱՃԹՆ-ի վերաբերյալ քարոզչության իրականացում և լուսաբանում սոցիալական ցանցերի միջոցով (YouTube, Twitter, Facebook և այլ ցանցեր)*  Շարունակվել են պարբերաբար թարմացվել Facebook[[3]](#footnote-3) և Twitter[[4]](#footnote-4) ցանցերում Հայաստանի ԱՃԹՆ-ի էջերը, որոնցում հրապարակվել է ԱՃԹՆ-ի ներդրման և ոլորտի վերաբերյալ տեղեկատվություն՝ ապահովելով դրա հասանելիությունը լայն հանրության համար:  *Միջոցառում 8. Հաղորդակցության ռազմավարության հաստատում*  Երևանում բրիտանական դեսպանատան ֆինանսավորմամբ իրականցվող ծրագրի շրջանակներում ՀԱՀ Պատասխանատու հանքարդյունաբերության կենտրոնի (ՀԱՀ ՊՀԿ) կողմից ներկայացված ԱՃԹՆ-ի հանրային հաղորդակցության ռազմավարության լրամշակված նախագիծը հաստատվել ԲՇԽ-ի կողմից հուլիսի 31-ի կայացած ԲՇԽ-ի նիստին և հրապարակվել է կայքում[[5]](#footnote-5):  *Միջոցառում 9. Իրազեկության բարձրացման միջոցառումների իրականացում*  Համաշխարհային բանկի «Աջակցություն Հայաստանում ԱՃԹՆ-ի ներդրմանը» դրամաշնորհային ծրագրի շրջանակում հուլիսի 10-ին Երևանի «Բեսթ Վեսթերն Կոնգրես» հյուրանոցում կայացել է հանդիպում-դասընթաց Հայաստանի ԱՃԹՆ-ի առաջին զեկույցի համար ընդերքօգտագործողների և պետական մարմինների կողմից 2018թ. հունիսի 8-ի ՀՀ կառավարության N 666-Ն որոշման համաձայն հրապարակային հաշվետվությունները ներկայացնելու կարգի և հաշվետվությունների ներկայացման էլեկտրոնային համակարգի գործածման վերաբերյալ: Հանդիպման մասնակիցները ծանոթացել են անկախ ադմինիստրատորի՝ «Էրնսթ ընդ Յանգ» ՓԲԸ-ի ԱՃԹՆ-ի զեկույցի կազմման համար պատասխանատուների հետ: Հանդիպմանը պետական մարմինների և հանքարդյունահանող ընկերությունների ներկայացուցիչների հետ ընթացել են աշխատանքային քննարկումներ:  Քննարկումների արդյունքում, ի հավելումն ՀՀ կառավարության N 666-Ն որոշման՝ անկախ ադմինիստարտորը կազմել և հրապարակային հաշվետվություններ ներկայացնողներին է տրամադրել հաշվետվությունների լրացման պարզաբանումների ուղեցույց[[6]](#footnote-6): | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Իրական սեփականատերերի բացահայտման ճանապարհային քարտեզի մշակում** | | | |
| **ՄԻՋՈՑԱՌՈՒՄ N 12. Ճանապարհային քարտեզի նախագծի հանրային քննարկումներ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ճանապարհային քարտեզի նախագծի հրապարակում, հանդիպումներ  *Վերջնաժամկետը՝* ընթացիկ | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 14.1. Իրական սեփականատերերի բացահայտման միջգերատեսչական աշխատանքային խմբի (ԱԽ) ստեղծում և օրենսդրական փաթեթի մշակման համար հանդիպումների իրականացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* միջգերատեսչական  աշխատանքային խումբ,  հանդիպումներ  *Վերջնաժամկետը՝* 2018թ. մարտ-մայիս | Իրականացվել է | ՀՀ վարչապետի աշխատակազմ/ ԱՃԹՆ-ի քարտուղարություն, ԲՇԽ, ԱԽ |  |
| **ՄԻՋՈՑԱՌՈՒՄ N 14.2. Իրական սեփականատերերի բացահայտման օրենսդրական փաթեթի շրջանառում և ներկայացում ՀՀ կառավարություն, այնուհետև ՀՀ Ազգային ժողով** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* իրական սեփականատերերի բացահայտման օրենսդրական փաթեթ  *Վերջնաժամկետը՝* 2018թ. մայիս-հոկտեմբեր | Ընթացիկ | ՀՀ վարչապետի աշխատակազմ/ ԱՃԹՆ-ի քարտուղարություն, ԲՇԽ, ԱԽ |  |
| **ՄԻՋՈՑԱՌՈՒՄ N 14.3. Իրական սեփականատերերի բացահայտման օրենսդրական փաթեթի քննարկումներ շահագրգիռ կողմերի հետ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հանդիպումներ  *Վերջնաժամկետը՝* 2018թ. ապրիլ-հոկտեմբեր | Ընթացիկ | ՀՀ վարչապետի աշխատակազմ/ ԱՃԹՆ-ի քարտուղարություն, ԲՇԽ, ԱԽ |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 14.1, 14.2, 14.3*  Հաշվետու ժամանակահատվածում միջգերատեսչական աշխատանքային խումբն անցկացրել է երկու հանդիպում: Էներգետիկ ենթակառուցվածքների և բնական պաշարների նախարարության, Արդարադատության նախարարության և ԱՃԹՆ-ի ազգային քարտուղարության ներկայացուցիչների կողմից լրամշակվել են «Ընդերքի մասին օրենսգրքում փոփոխություններ և լրացումներ կատարելու մասին», «Իրավաբանական անձանց պետական գրանցման, իրավաբանական անձանց առանձնացված ստորաբաժանումների, հիմնարկների և անհատ ձեռնարկատերերի պետական հաշվառման մասին» օրենքում լրացումներ և փոփոխություններ կատարելու մասին» և «Հանրային ծառայության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքների նախագծերը, որոնք ներկայացվել են աշխատանքային խմբի քննարկմանը: Աշխատանքային խմբի կողմից քննարկվելուց հետո օրենքների փաթեթը ներկայացվել է ՀՀ ԱՃԹՆ ԲՇԽ-ի անդամներին: Հուլիսի 31-ի կայացած ՀՀ ԱՃԹՆ ԲՇԽ-ի նիստին ԲՇԽ-ն հաստատել է ՀՀ օրենքների փաթեթը, որն այնուհետև Էներգետիկայի և բնական պաշարների նախարարության կողմից շրջանառվել է ՀՀ պետական մարմինների միջև դիտողությունների և առաջարկությունների ներկայացման նպատակով: Օրենքների փաթեթը տեղադրվել է[[7]](#footnote-7) նաև e-draft.am պորտալում՝ այն հանրության համար հասանելի դարձնելու և հանրության կողմից նկատառումներ ստանալու նպատակով: Պորտալում օրենքների փաթեթը դիտվել է 318 անգամ, հանրության կողմից նկատառումներ չեն ստացվել, սակայն գերակշիռ հատվածը կողմ է քվեարկել նախագծերին: Պետական մարմինների կարծիքները ստանալուց և նախագծերը լրամշակելուց հետո Էներգետիկայի և բնական պաշարների նախարարության կողմից փաթեթը ներկայացվել է ՀՀ վաչապետի աշխատակազմ այն կառավարության նիտում ներկայացնելու նպատակով: Վարչապետի աշխատակազմի համապատասխան ստորաբաժանումներից ստացված առաջարկությունների և դիտողությունների քննարկման արդյունքում քարտուղարությունը վերջնական լրամշակված տարբերակները ներկայացրել է նախանիստի հաստատման: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **ՀՀ իրավական դաշտի ուսումնասիրություն, ԱՃԹՆ-ին անհամապատասխանությունների և բացերի բացահայտում** | | | |
| **ՄԻՋՈՑԱՌՈՒՄ N 16. Օրենսդրության ուսումնասիրություն, բացերի բացահայտում, դրանց վերացմանն ուղղված առաջարկությունների ներկայացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* հաշվետվություն, գործողությունների պլան *Վերջնաժամկետը՝* 2018թ. մայիս | Իրականացվել է | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 17. Հաշվետվության և գործողությունների պլանի ներկայացում ԲՇԽ-ին** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* 2018թ. մայիս | Իրականացվել է | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 18. ԲՇԽ-ի կողմից հաշվետվության և գործողությունների պլանի քննարկում և հաստատում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* հաշվետվություն, գործողությունների պլան  *Վերջնաժամկետը՝* 2018թ. հունիս | Իրականացվել է | ԲՇԽ |  |
| **ՄԻՋՈՑԱՌՈՒՄ N18.1. ԱՃԹՆ-ի հետագա զեկույցներում ֆինանսական հոսքերը ծրագրերի (յուրաքանչյուր արդյունահանման թույլտվության) մակարդակով ներկայացման հնարավորությունների վերաբերյալ ուսումնասիրություն և այդ, ինչպես նաև ԱՃԹՆ-ի առաջին զեկույցի առաջարկությունների իրականացման համար ճանապարհային քարտեզի մշակում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* ուսումնասիրություն, ճանապարհային քարտեզ  *Վերջնաժամկետը՝* 2018թ. հունիս-նոյեմբեր | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն, Անկախ ադմինիստրատոր |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 16. Օրենսդրության ուսումնասիրություն, բացերի բացահայտում, դրանց վերացմանն ուղղված առաջարկությունների ներկայացում*  *Միջոցառում 17. Հաշվետվության և գործողությունների պլանի ներկայացում ԲՇԽ-ին*  *Միջոցառում 18. ԲՇԽ-ի կողմից հաշվետվության և գործողությունների պլանի քննարկում և հաստատում*  Երևանում բրիտանական դեսպանատան ֆինանսավորմամբ իրականցվող ծրագրի շրջանակներում ՀԱՀ ՊՀԿ-ի կողմից ներկայացվել է ԱՃԹՆ-ի օրենսդրական և ինստիտուցիոնալ վերլուծության լրամշակված վերջնական տարբերակը՝ որում որոշ չափով հասցեագրված են 15 գերատեսչությունների (նախարարություններ, մարզպետարաններ, Կենտրոնական բանկ, Բարձրաստիճան պաշտոնատար անձանց էթիկայի հանձնաժողով), ԱՃԹՆ-ի քարտուղարության և ԲՇԽ-ի կողմից ներկայացված կարծիքները: ԲՇխ-ի նիստին ԲՇԽ-ն հանաձայնության է եկել հաստատել վերլուծության լրամշակված տարբերակը:  *Միջոցառում 18.1. ԱՃԹՆ-ի հետագա զեկույցներում ֆինանսական հոսքերը ծրագրերի (յուրաքանչյուր արդյունահանման թույլտվության) մակարդակով ներկայացման հնարավորությունների վերաբերյալ ուսումնասիրություն և այդ, ինչպես նաև ԱՃԹՆ-ի առաջին զեկույցի առաջարկությունների իրականացման համար ճանապարհային քարտեզի մշակում*  ԲՇԽ-ի նիստում քննարկվեց ԱՃԹՆ-ի զեկույցում ներկայացվող հարկերի և վճարների հոսքերը ծրագրի մակարդակով ներկայացնելու հնարավորության հարցը: Ներկայացվեց, որ առկա են մի շարք բարդություններ. համաձայն ՀՀ ոլորտային օրեսդրության՝ մի շարք հարկատեսակների ու վճարների համար անհնար է ծրագրի մակարդակով տվյալների ներկայացումը, կազմակերպությունների մի շարք ծախսումներ հնարավոր չէ վերագրել որևէ ծրագրի կամ թույլտվության: Որոշվեց, որ 2018 թվականի զեկույցի համար հաստատված հաշվետվություններում բոլոր այն ֆինանսական հոսքերը, որոնք ներկայումս հնարավոր է ներկայացնել արդյունահանման թույլտվությունների մակարդակով, ներկայացվելու են այդ մակարդակում: Առաջարկվեց՝ անկախ ադմինիստրատորից զեկույցում ստանալ հարցի վերաբերյալ որոշակի վերլուծություն և առաջարկներ, որի հիմքով կիրականացվեն աշխատանքային քննարկումներ պարզելու՝ ապագայում լրացուցիչ որ հոսքերը կարող են ներկայացվել ծրագրերի մակարդակով: ԲՇԽ-ն որոշեց, որ ներկայումս որպես ծրագիր կդիտարկվի ընդերքօգտագործման իրավունքով (թույլտվությամբ) իրականացվող գործունեությունը: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Լավագույն միջազգային փորձի ուսումնասիրություն և ԱՃԹՆ-ին և պատասխանատու հանքարդյունաբերության լավագույն միջազգային փորձին համապատասխանեցման ճանապարհային քարտեզի մշակում** | | | |
| **ՄԻՋՈՑԱՌՈՒՄ N 20. Ճանապարհային քարտեզի մշակում միջազգային փորձի ուսումնասիրության նպատակով** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ճանապարհային քարտեզ *Վերջնաժամկետը՝* 2018թ. մայիս | Ընթացիկ | ԲՇԽ-ի աշխատանքային խումբ, ՀՀ վարչապետի աշխատակազմ/ ԱՃԹՆ-ի քարտուղարություն, ՀԱՀ ՊՀԿ |  |
| **ՄԻՋՈՑԱՌՈՒՄ N 21. Ճանապարհային քարտեզի հաստատում ԲՇԽ-ի կողմից** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* գործողությունների պլան, բյուջե  *Վերջնաժամկետը՝* 2018թ. մայիս | Չի իրականացվել | ԲՇԽ | ԲՇԽ-ի կազմի փոփոխությունների պատճառով համապարփակ ճանապարհային քարտեզի մշակման աշխատանքները հետաձգվել են: |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 20. Ճանապարհային քարտեզի մշակում միջազգային փորձի ուսումնասիրության նպատակով*  Հուլիսի 31-ին կայացած ՀՀ ԱՃԹՆ ԲՇԽ-ի նիստին ԲՇԽ-ն որոշեց վերանայել ԲՇԽ-ի պատասխանատու հանքարդյունաբերության աշխատանքային խմբի կազմը (հավելված) և, հիմք ընդունելով Օրենսդրական և ինստիտուցոնալ վերլուծության մաս հանդիսացող ճանապարհային քարտեզը, Բնապահպանության նախարարության ԲՇԽ-ի անդամի գլխավորությամբ սկսել ՀՀ ԱՃԹՆ-ի՝ Հայաստանի Հանրապետությունում պատասխանատու հանքարդյունաբերության մշակույթի ներդրման ճանապարհային քարտեզի մշակման աշխատանքները: Հայաստանի ԱՃԹՆ-ի քարտուղարության կողմից մշակվել է պատասխանատու հանքարդյունաբերության մշակույթի ներդրման ճանապարհային քարտեզի միջոցառումների առաջարկությունների ներկայացման ձևաչափ, որը ԱՃԹՆ-ի օրենսդրական և ինստիտուցիոնալ վերլուծության հետ միասին տրամադրվել է ԲՇԽ-ի անդամներին, ԲՇԽ-ի պատասխանատու հանքարդյունաբերության աշխատանքային խմբի անդամներին, համայնքերին և շահագրգիռ մարմիններին՝ առաջարկություններ ներկայացնելու նպատակով:  *Միջոցառում 21. Ճանապարհային քարտեզի հաստատում ԲՇԽ-ի կողմից*  Միջոցառում 20-ով նախատեսված աշխատանքների արդյունքում ձևավորված ճանապարhային քարտեզը կներկայացվի ԲՇԽ-ի քննարկմանը: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **Հայաստանի ԱՃԹՆ-ի թեկնածության կարգավիճակի ապահովում** | | | |
| **ՄԻՋՈՑԱՌՈՒՄ N 38. Դոնոր կազմակերպությունների հետ համագործակցություն** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* դոնոր կազմակերպությունների հետ հանդիպումներ  *Վերջնաժամկետը՝* ընթացիկ | Ընթացիկ | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 42. ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների, գործողությունների պլանի մոնիթորինգի վերաբերյալ հաշվետվությունների կազմում (եռամսյակային, տարեկան)** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* հաշվետվություններ  *Վերջնաժամկետը՝* եռամսյակը մեկ | Իրականացվել է | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն | 2018թ. առաջին եռամսյակային հաշվետվության նախագիծը չի հաստատվել ԲՇԽ-ի կողմից, քանի որ հաշվետու ժամանակահատվածում չի հրավիրվել ԲՇԽ-ի նիստ: |
| **ՄԻՋՈՑԱՌՈՒՄ N 43. Համագործակցություն ԱՃԹՆ-ի միջազգային քարտուղարության և ԱՃԹՆ-ի անդամ այլ երկրների հետ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքները՝* գրություններ, հանդիպումներ, կոնֆերանս զանգեր  *Վերջնաժամկետը՝* ընթացիկ | Ընթացիկ | ՀՀ վարչապետի աշխատակազմ/ ԱՃԹՆ-ի քարտուղարություն, ԲՇԽ |  |
| **ՄԻՋՈՑԱՌՈՒՄ N 44. Մասնակցություն ԱՃԹՆ-ի խորհրդի նիստերին և կոնֆերանսների** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* ընթացիկ | Ընթացիկ | ԲՇԽ, ՀՀ կառավարության աշխատակազմ/ ԱՃԹՆ-ի քարտուղարություն |  |
| **ՄԻՋՈՑԱՌՈՒՄ N 45. ՀՀ ԱՃԹՆ ԲՇԽ-ի նիստերի անցկացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ՀՀ ԱՃԹՆ ԲՇԽ-ի նիստեր *Վերջնաժամկետը՝* եռամսյակը մեկ | Ընթացիկ | ՀՀ վարչապետի աշխատակազմ/ ԱՃԹՆ-ի քարտուղարություն, ԲՇԽ | Իրականացվել է ԲՇԽ-ի հանդիպում առաջին փոխվարչապետ Արարատ Միրզոյանի հետ |
| **ՄԻՋՈՑԱՌՈՒՄ N 49.1. ԲՇԽ-ի և շահագրգիռ մարմինների ներկայացուցիչների կարողությունների հզորացում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* դասընթացներ, աշխատաժողովներ  *Վերջնաժամկետը՝* ընթացիկ | Ընթացիկ | ՀՀ վարչապետի  աշխատակազմ/ ԱՃԹՆ-ի քարտուղարություն |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 38. Դոնոր կազմակերպությունների հետ համագործակցություն*  Հաշվետու եռամսյակում շարունակվել են միջազգային գործընկեր կազմակերությունների աջակցությամբ ԱՃԹՆ-ի աշխատանքային ծրագրի միջոցառումների իրականացումը: Հայաստանի ԱՃԹՆ-ի գործընթացին ապագա աջակցության համատեքտում ԱՃԹՆ-ի քարտուղարությունը անցկացրել է հանդիպումներ GIZ-ի հայաստանյան գրասենյակի ներկայացուցիչների հետ, ինչպես նաև տրամադրել անհրաժեշտ տեղեկատվություն:  ԱՃԹՆ-ի ազգային քարտուղարությունը հանդիպել է Համաշխարհային բանկի հանքարդյունաբերության առաջատար մասնագետ Կրիստեն Հունդի հետ: Հանդիպման ժամանակ ներկայացվել են Համաշխարհային բանկի «Աջակցություն Հայաստանում ԱՃԹՆ-ի ներդրմանը» դրամաշնորհային ծրագրի շրջանակում Հայաստանում ԱՃԹՆ-ի ներդրման աշխատանքների ընթացքը:  ԱՃԹՆ-ի ազգային քարտուղարության ներկայացուցիչը մասնակցել է Հանքարդյունաբերության քաղաքականության մշակման ծրագրի վերաբերյալ Համաշխարհային բանկի գրասենյակում կայացած հանդիպմանը, որտեղ քննարկվել են քաղաքականության մշակման անհրաժեշտության հարցեր, հնարավոր մոդելներն ու միջազգային փորձը:  *Միջոցառում 42. ՀՀ ԱՃԹՆ ԲՇԽ-ի գործունեության և ԱՃԹՆ-ի ներդրման աշխատանքների, գործողությունների պլանի մոնիթորինգի վերաբերյալ հաշվետվությունների կազմում (եռամսյակային, կիսամյակային, տարեկան)*  Հաշվետու ժամանակահատվածում ԱՃԹՆ-ի քարտուղարության կողմից մշակվել է ԱՃԹՆ-ի ներդրման աշխատանքների 2018թ. երկրորդ եռամսյակի հաշվետվությունը:  *Միջոցառում 45. ՀՀ ԱՃԹՆ ԲՇԽ-ի նիստերի անցկացում*  Հուլիսի 31-ին տեղի ունեցավ ԲՇԽ-ի նիստ, որի ժամանակ առաջին փոխվարչապետ, ԲՇԽ-ի նախագահ Արարատ Միրզոյանը ներկայացրեց ԲՇԽ-ի նոր անդամներին՝ Բնապահպանության նախարարի առաջին տեղակալ Իրինա Ղափլանյանին, Արդարադատության նախարարի տեղակալ Սուրեն Քրմոյանին, Ֆինանսների նախարարի տեղակալ Արման Պողասյանին՝ որպես այլընտրանքային անդամ, ԲՇԽ-ի արդյունահանող ընկերությունների խմբակցության այլընտրանքային անդամներ «ԱՍՍԱԹ» ՍՊԸ-ի գլխավոր տնօրեն Արամ Օսիկյանին, Գեոէկոնոմիկա» ՓԲԸ-ի գլխավոր տնօրենի տեղակալ Անդրանիկ Աղաբալյանին, «Թեղուտ» ՓԲԸ-ի գլխավոր տնօրենի տեղակալ Դավիթ Թադևոսյանին և «Մեղրաձոր գոլդ» ՍՊԸ-ի գլխավոր հաշվապահ Մանվել Եղիազարյանին: ԲՇԽ-ի խմբակցությունները նոր անդամներին և այլընտանքային անդամներին ընտրել են անկախ ընթացակագով՝ համաձայն ԱՃԹՆ-ի ստանդարտի և ՀՀ ԱՃԹՆ ԲՇԽ-ի աշխատակարգի պահանջների: Նիստին ԲՇԽ-ի անդամներին ներկայացվել է Հայաստանի ԱՃԹՆ-ի առաջին զեկույցը կազմող աուդիտորական ընկերությունը՝ անկախ ադմինիստրատորը, քննարկել են զեկույցի կազմման վերաբերյալ մի շարք հարցեր և կայացվել համապատասխան որոշումներ: Նիստի արձանագրությունը[[8]](#footnote-8) հրապարակվել է կայքում:  *Միջոցառում 43. Համագործակցություն ԱՃԹՆ-ի միջազգային քարտուղարության և ԱՃԹՆ-ի անդամ այլ երկրների հետ*  Հաշվետու ժամանակահատվածում ՀՀ վարչապետի աշխատակազմի ԱՃԹՆ-ի քարտուղարությունը համագործակցել է ԱՃԹՆ-ի միջազգային քարտուղարության տարածաշրջանային պատասխանատուների հետ Հայաստանում ԱՃԹՆ-ի ստանդարտի ներդրման և ԱՃԹՆ-ի զեկույցի կազմման հետ կապված մեկնաբանությունների և խորհրդատվության ստացման նպատակով: Կազմակերպվել են մի շարք տեսազանգեր, որոնց ընացքում քննարկվել են ԱՃԹՆ-ի ներդրման աշխատանքների առաջընթացը, ինչպես նաև ԱՃԹՆ-ի միջազգային քարտուղարության կողմից բարձարացված հարցեր առցանց հաշվետվության համակարգի ներդրման, իրական սեփականատերերի բացահայտման ճանապարհային քարտեզի իրականացման, տարեկան հաշվետվության անգլերեն թարգմանության, զեկույցի կազմման և ներկայացման վերաբերյալ:  *Միջոցառում 44. Մասնակցություն ԱՃԹՆ-ի խորհրդի նիստերին և կոնֆերանսների*  Միջազգային քարտուղարության հրավերով ԱՃԹՆ-ի քարտուղարության ղեկավար Լիլիա Շուշանյանը և Արդարադատության նախարարության աշխատակազմի հակակոռուպցիոն և քրեակատարողական քաղաքականության մշակման վարչության հակակոռուպցիոն քաղաքականության մշակման բաժնի պետ Մարիամ Գալստյանը հուլիսի 18-19-ը մասնակցել են Վրաստանի մայրաքաղաք Թբիլիսիում անցկացվող Իրական սեփականատերերի բացահայտման թեմայով աշխատաժողովին: Լիլիա Շուշանյանը հուլիսի 18-ին կայացած կլոր-սեղան քննարկմանը ներկայացրել է Հայաստանի կողմից ձեռնարկված քայլերը, իսկ հուլիսի 19-ին Մարիամ Գալստյանը ներկայացրել է Հայաստանում եկամուտների հայտարարագրման համակարգը: Աշխատաժողովի ընթացքում քննարկվել են մշակման ընթացքում գտնվող նախագծերի առանձին դրույթների վերաբերյալ հարցեր և ուսումնասիրվել է գործընկեր պետությունների փորձառությունը:  *Միջոցառում 49.1. ԲՇԽ-ի և շահագրգիռ մարմինների ներկայացուցիչների կարողությունների հզորացում*  Ներկայացված է Միջոցառում 9-ում: | | | | |

|  |  |  |  |  |
| --- | --- | --- | --- | --- |
| **ՆՊԱՏԱԿԸ** | **ԱՃԹՆ-ի ստանդարտին համապատասխան ամբողջական հաշվետվություն** | | | |
| **ՄԻՋՈՑԱՌՈՒՄ N 53.1. ԱՃԹՆ-ի զեկույցի մշակում** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ԱՃԹՆ-ի զեկույց  *Վերջնաժամկետը՝* 2018թ. մայիս-օգոստոս | Ընթացիկ | Անկախ ադմինիստրատոր, ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն | ԱՃԹՆ-ի խորհուրդը որոշում է ընդունել հետաձգել Հայաստանի կողմից 2018թ. ԱՃԹՆ-ի ազգային զեկույցի հրապարակման վերջնաժամկետը՝ մինչև 2019թ. մարտի 9-ը: |
| **ՄԻՋՈՑԱՌՈՒՄ N 56. ԱՃԹՆ-ի զեկույցի համար ներկայացվող հաշվետվությունների ներկայացման վերաբերյալ ուսուցում պետական գերատեսչություններ և արդյունահանող կազմակերպությունների համար** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Արդյունքը՝* ուսուցում  *Վերջնաժամկետը՝* 2018թ. մայիս-հունիս | Իրականացվել է | ԲՇԽ, ՀՀ վարչապետի աշխատակազմ/ ԱՃԹՆ-ի քարտուղարություն, ՀՀ պետական գերատեսչություններ, անկախ ադմինիստրատոր |  |
| **ՄԻՋՈՑԱՌՈՒՄ N 59. Թարգմանչական աշխատանքներ** | **Արդյունքը և վերջնաժամկետը** | **Իրականացման կարգավիճակը** | **Պատասխանատուները** | **Նշումներ** |
| *Վերջնաժամկետը՝* ընթացիկ | Ընթացիկ |  |  |
| **ԳՈՐԾՈՂՈՒԹՅՈՒՆՆԵՐԻ ԻՐԱԿԱՆԱՑՄԱՆ ԸՆԹԱՑՔԻ ՆԿԱՐԱԳՐՈՒԹՅՈՒՆ** | | | | |
| *Միջոցառում 53.1. ԱՃԹՆ-ի զեկույցի մշակում*  2018թ. հուլիսի 16-ին Հայասատանի ԱՃԹՆ-ի 2018թ. զեկույցը կազմող կազմակերպության (անկախ ադմինիստրատոր), «Էրնսթ ընդ Յանգ» (“Ernst&Young”) ՓԲԸ-ի հետ կնքվել է ծառայությունների մատուցման պայամանագիր:  2018թ. օգոստոսի 11-ին անկախ ադմինիստարտորը տրամադրել է Հայաստանի ԱՃԹՆ-ի զեկույցի մեկնարակային հաշվետվության նախագիծը, որի վերաբերյալ անկախ ադմինիստատորին են ներկայացվել ԲՇԽ-ի, ԱՃԹՆ-ի միջազգային քարտուղարության և ԱՃԹՆ-ի ազգային քարտուղարության դիտարկումները: Անկախ ադմինիստրատորը մեկնարկային հաշվետվության վերջնական տարբերակը տրամադրել է սեպտեմբերի 11-ին, որն ընդունվել է ՀՀ վարչապետի աշխատակազմի կողմից:  2018թ. օգոստոսի 23-ին անկախ ադմինիստարտորը ներկայացրել է Հայաստանի ԱՃԹՆ-ի զեկույցի կոնտեքստային հաշվետվության նախնական նախագիծը: Նախագծի կազմման աշխատանքների համակարգված ընթացքն ապահովելու նպատակով ԱՃԹՆ-ի ազգային քարտուղարության նախաձեռնությամբ համապատասխան պետական մարմիններում նշանակվել են պատասխանատուներ, ովքեր պետք է համագործակցեին անկախ ադմինիստրատորի հետ՝ կոնտեքստային հաշվետվության մշակման և տեղեկատվության տրամադրման նպատակով: Նախնական կոնտեքստայի հաշվետվության վերաբերյալ ԲՇԽ-ի և ԱՃԹՆ-ի ազգային քարտուղարության դիտարկումները նույնպես ներկայացվել են անկախ ադմինիստատորին:  Հաշվետու ժամանակահատվածում 27 ընդերքօգտագործողները, Բնապահպանության նախարարությունը, Պետական եկամուտների կոմիտեն և տարածքային կառավարման և զարգացման նախարարության միջնորդությամբ համայնքերը էլեկտրոնային համակարգի միջոցով ներկայացրել են 2016 և 2017 թվականների հրապարակային հաշվետվությունները: Անկախ ադմինիստրատորը, համաձայն ՀՀ կառավարության 2018թ. հունիսի 8-ի N 666-Ն որոշմամբ սահմանված կարգի, իրականացրել է հաշվետվությունների ստացման, ընդունման և համադրման աշխատանքները:  *ՄԻՋՈՑԱՌՈՒՄ N 56. ԱՃԹՆ-ի զեկույցի համար ներկայացվող հաշվետվությունների ներկայացման վերաբերյալ ուսուցում պետական գերատեսչություններ և արդյունահանող կազմակերպությունների համար*  Անկախ ադմինիստրատորը մի շարք հանդիպումներ է ունեցել Հայաստանի ԱՃԹՆ-ի քարտուղարության հետ, որոնց ընթացքում պարզաբանվել են անկախ ադմինիստրատորի տեխնիկական առաջադրանքով սահմանված՝ Հայաստանի ԱՃԹՆ-ի զեկույցի կազմման, դրանում տեղեկատվության ընդգրկման ԲՇԽ-ի կողմից հաստատված շրջանակին, հանքարդյունահանող ընկերությունների և պետական մարմինների կողմից հաշվետվությունների ներկայացման ընթացակարգի, հաշվետվությունների բովանդակության հետ կապված հարցեր: Հուլիսի 10-ին տեղի է ունեցել հանդիպում-դասընթաց Հայաստանի ԱՃԹՆ-ի առաջին զեկույցի համար հաշվետվություններ ներկայացնող ընդերքօգտագործողների և պետական մարմինների ներկայացուցիչների մասնակցությամբ, որտեղ մասնակիցներին ուսուցանվել է հրապարակային հաշվետվությունների լրացման և ներկայացման կարգը:  *Միջոցառում 59. Թարգմանչական աշխատանքներ*  Հաշվետու ժամանակահատվածում Համաշխարհային բանկի դրամաշնորհային ծրագրի շրջանակներում կնքվել է պայմանագիր թարգմանչի հետ թարգմանչական ծառայություններ մատուցելու նպատակով: Թարգմանվել է 2017թ. ԱՃԹՆ-ի տարեկան հաշվետվությունը: Աշխատանքն ընդունվել է ՀՀ վարչապետի աշխատակազմի կողմից: | | | | |

***Հավելված***

|  |  |  |
| --- | --- | --- |
| ՀՀ ԱՃԹՆ ԲՇԽ-Ի ՊԱՏԱՍԽԱՆԱՏՈՒ ՀԱՆՔԱՐԴՅՈՒՆԱԲԵՐՈՒԹՅԱՆ ԱՇԽԱՏԱՆՔԱՅԻՆ ԽՈՒՄԲ | | |
| *Հ/Հ* | ***Անուն ազգանուն, պաշտոն*** | ***Կոնտակտային տվյալներ*** |
|  | Իրինա Ղափլանյան, ԱՃԹՆ ԲՇԽ-ի անդամ, Բնապահպանության նախարարի առաջին տեղակալ | [first.deputy-minister@mnp.am](mailto:first.deputy-minister@mnp.am) |
|  | Վարդան Գևորգյան, ԱՃԹՆ ԲՇԽ-ի անդամ, Էներգետիկ ենթակառուցվածքների և բնական պաշարների նախարարի տեղակալ | [vgevorgyan@minenergy.am](mailto:vgevorgyan@minenergy.am) |
|  | Արմեն Ստեփանյան, ԱՃԹՆ ԲՇԽ-ի անդամ, «Լիդիան Արմենիա» փակ բաժնետիրական ընկերության կայուն զարգացման գծով փոխնախագահ | [armen@lydianinternational.co.uk](mailto:armen@lydianinternational.co.uk) |
|  | Վահե Վարդանյան, ԱՃԹՆ ԲՇԽ-ի անդամ, «Գեոմայնինգ» սահմանափակ պատասխանատվությամբ ընկերության գլխավոր տնօրեն | [vahe.vardanyan@gmail.com](mailto:vahe.vardanyan@gmail.com) |
|  | Սոնա Այվազյան, ԱՃԹՆ ԲՇԽ-ի անդամ, «Թրանսփարենսի Ինթերնեշնլ հակակոռուպցիոն կենտրոն» հասարակական կազմակերպության գործադիր տնօրեն | [sona@transparency.am](mailto:sona@transparency.am) |
|  | Հարություն Մովսիսյան, ԱՃԹՆ ԲՇԽ-ի անդամ, Երևանի պետական համալսարանի օգտակար հանածոների հանքավայրերի որոնման և հետախուզման ամբիոնի դոցենտ | [harutyunmovsisyan84@gmail.com](mailto:harutyunmovsisyan84@gmail.com) |
|  | Արթուր Համբարձումյան, ԱՃԹՆ ԲՇԽ-ի անդամ, «Հասարակական ձայն» հասարակական կազմակերպության խորհրդի անդամ | [artur.hambardzumyan.69@mail.ru](mailto:artur.hambardzumyan.69@mail.ru) |
|  | Օրի Ալավերդյան, Ֆինանսների նախարարության աշխատակազմի եկամուտների քաղաքականության և վարչարարության մեթոդաբանության վարչության պետ | [ori.alaverdyan@minfin.am](mailto:ori.alaverdyan@minfin.am) |
|  | Վիգեն Ավետիսյան, Բնապահպանության նախարարության Ընդերքի և հողերի պահպանության քաղաքականության վարչության պետ | [vig-avetisyan@yandex.ru](mailto:vig-avetisyan@yandex.ru) |
|  | Տաթևիկ Սարուխանյան, Արդարադատության նախարարության հակակոռուպցիոն և քրեակատարողական քաղաքականության մշակման վարչության առաջատար մասնագետ | [tatevsarukhanyan@mail.ru](mailto:tatevsarukhanyan@mail.ru) |
|  | Փառանձեմ Դարբինյան, Տարածքային կառավարման վարչության տարածքային զարգացման պլանավորման բաժնի առաջատար մասնագետ | [p.darbinyan@mta.gov.am](mailto:p.darbinyan@mta.gov.am%20) |
|  | Հրաչյա Մուրադյան, Պետական եկամուտների կոմիտեի Վարչարարության մեթոդաբանության ընթացակարգերի և սպասարկման վարչության պետ | [hrachya\_muradyan@taxservice.am](mailto:hrachya_muradyan@taxservice.am) |
|  | Շուշանիկ Քերոբյան, անկախ փորձագետ, Էներգետիկ ենթակառուցվածքների և բնական պաշարների նախարարության Երկրաբանության, նորմատիվամեթոդական և վերլուծության բաժնի պետ | [sh.kerobyan@gmail.com](mailto:sh.kerobyan@gmail.com) |
|  | Հրանտ Ավետիսյան, Էներգետիկ ենթակառուցվածքների և բնական պաշարների նախարարության Ընդերքաբանական փորձաքննության և պաշարների հաստատման բաժնի պետ | [a.hrant@mail.ru](mailto:a.hrant@mail.ru) |
|  | Արմեն Եգանյան, Տնտեսական զարգացման և ներդրումների նախարարության Ճյուղային տնտեսական քաղաքականության վարչության պետ | [aeganyan@mineconomy.am](mailto:aeganyan@mineconomy.am) |
|  | Նանե Պասկևիչյան, «Էկոլոգիական իրավունք» ՀԿ | [nanepaskevichian@gmail.com](mailto:nanepaskevichian@gmail.com) |
|  | Շահեն Խաչատրյան, ԵՊՀ Աշխարհագրության և երկրաբանության ֆակուլտետի ռեգիոնալ երկրաբանության, պետրոլոգիայի և օգտակար հանածոների ամբիոնի վարիչ, երկրաբանական գիտությունների թեկնածու, դոցենտ | [sh\_khach@inbox.ru](mailto:sh_khach@inbox.ru) |
|  | Ալեն Ամիրխանյան, ՀԱՀ Պատասխանատու հանքարդյունաբերության կենտրոն | [alen@aua.am](mailto:alen@aua.am) |
|  | Լուսինե Թովմասյան, ԱՃԹՆ-ի քարտուղարության փորձագետ | [lusine.tovmasyan@gov.am](mailto:lusine.tovmasyan@gov.am) |
|  | Լիլիա Շուշանյան, ԱՃԹՆ-ի քարտուղարության ղեկավար | [lilya.shushanyan@gov.am](mailto:lilya.shushanyan@gov.am) |

1. <https://www.eiti.am/hy/%D4%B5%D5%BC%D5%A1%D5%B4%D5%BD%D5%B5%D5%A1%D5%AF%D5%A1%D5%B5%D5%AB%D5%B6-%D5%BF%D5%A1%D6%80%D5%A5%D5%AF%D5%A1%D5%B6-%D5%B0%D5%A1%D5%B7%D5%BE%D5%A5%D5%BF%D5%BE%D5%B8%D6%82%D5%A9%D5%B5%D5%B8%D6%82%D5%B6%D5%B6%D5%A5%D6%80> [↑](#footnote-ref-1)
2. <https://www.eiti.am/en/Quarterly-annual-reports/> [↑](#footnote-ref-2)
3. <https://www.facebook.com/EITIArmenia/> [↑](#footnote-ref-3)
4. <https://twitter.com/EITI_Armenia> [↑](#footnote-ref-4)
5. <https://www.eiti.am/hy/%D5%A1%D5%B5%D5%AC> [↑](#footnote-ref-5)
6. https://www.eiti.am/file\_manager/e-reporting%20templates/EY\_EITI\_Instructions.pdf [↑](#footnote-ref-6)
7. <https://www.e-draft.am/projects/1048> [↑](#footnote-ref-7)
8. https://www.eiti.am/hy/agenda-protocols-other-related-documents [↑](#footnote-ref-8)